Euroopa Kohtu (kümnes koda) 1. märtsi 2022. aasta määrus –

Milis Energy jt

(liidetud kohtuasjad C‑306/19, C‑512/19, C‑595/19 ja C‑608/20–C‑611/20) ( 1 )

Eelotsusetaotlus – Euroopa Kohtu kodukorra artikkel 99 – Keskkond – Euroopa Liidu põhiõiguste harta – Artiklid 16 ja 17 – Õiguskindluse ja õiguspärase ootuse kaitse põhimõtted – Energiaharta leping – Artikkel 10 – Kohaldatavus – Direktiiv 2009/28/EÜ – Artikli 3 lõike 3 punkt a – Taastuvatest energiaallikatest toodetud energia kasutamise edendamine – Elektrienergia tootmine fotogalvaaniliste päikeseenergiaseadmetega – Abikava muutmine

1. Keskkond – Taastuvatest energiaallikatest toodetud energia kasutamise edendamine – Direktiiv 2009/28 – Siduvad eesmärgid seoses taastuvatest energiaallikatest toodetud energia osakaaluga – Nende eesmärkide saavutamiseks võetud meetmed – Liikmesriikide kaalutlusõigus (Euroopa Parlamendi ja nõukogu direktiiv 2009/28, artikli 3 lõiked 1 ja 2 ning lõike 3 punkt a ja I lisa) (vt punkt 30)

2. Keskkond – Taastuvatest energiaallikatest toodetud energia kasutamise edendamine – Direktiiv 2009/28 – Siduvad eesmärgid seoses taastuvatest energiaallikatest toodetud energia osakaaluga – Nende eesmärkide saavutamiseks võetud meetmed – Liikmesriigi õigusnormid, mis näevad ette elektrienergia tootmiseks fotogalvaaniliste päikeseenergiaseadmetega ette nähtud, ent veel mitte tasumisele kuuluvate toetuse maksete vähendamise või nende maksmine edasilükkamise – Lubatavus – Õiguskindluse põhimõtte ja õiguspärase ootuse kaitse põhimõtte rikkumine – Puudumine – Kontrollimine liikmesriigi kohtu poolt (ELTL artikkel 267; Euroopa Parlamendi ja nõukogu direktiiv 2009/28, artikli 3 lõike 3 punkt a) (vt punktid 31, 32, 43–48 ja 52)

3. Põhiõigused – Euroopa Liidu põhiõiguste harta – Omandiõigus – Kohaldamisala – Õigused, milles tuleneb omandatud õiguslik seisund – Mõiste – Õigus elektrienergia tootmiseks fotogalvaaniliste päikeseenergiaseadmetega ette nähtud toetuse maksetele olemasoleva abikava raames – Välistamine – Liikmesriigi õigusnormid, millega muudetakse nende toetuste summasid ja maksmise korda – Omandiõiguse rikkumine – Puudumine (Euroopa Liidu põhiõiguste harta, artikli 17 lõige 1; Euroopa Parlamendi ja nõukogu direktiiv 2009/28, artikli 3 lõike 3 punkt a) (vt punktid 34, 35, 40, 50–53 ja resolutsioon)

4. Keskkond – Taastuvatest energiaallikatest toodetud energia kasutamise edendamine – Direktiiv 2009/28 – Siduvad eesmärgid seoses taastuvatest energiaallikatest toodetud energia osakaaluga – Nende eesmärkide saavutamiseks võetud meetmed – Liikmesriigi õigusnormid, mis näevad ette elektrienergia tootmiseks fotogalvaaniliste päikeseenergiaseadmetega ette nähtud, ent veel mitte tasumisele kuuluvate toetuse maksete vähendamise või nende maksmine edasilükkamise – Lubatavus – Ettevõtlusvabaduse rikkumine – Puudumine (Euroopa Liidu põhiõiguste harta lõige 16; Euroopa Parlamendi ja nõukogu direktiiv 2009/28, artikli 3 lõike 3 punkt a) (vt punktid 54–63 ja resolutsioon)

Resolutsioon

Kui kontrollist, mida eelotsusetaotluse esitanud kohus peab kõiki asjasse puutuvaid asjaolusid arvesse võttes tegema, ei tulene teisiti, tuleb Euroopa Parlamendi ja nõukogu 23. aprilli 2009. aasta direktiivi 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta artikli 3 lõike 3 punkti a ning Euroopa Liidu põhiõiguste harta artikleid 16 ja 17 koostoimes õiguskindluse põhimõtte ja õiguspärase ootuse kaitse põhimõttega tõlgendada nii, et nendega ei ole vastuolus liikmesriigi õigusnormid, mis näevad ette, et niisuguse toetuse makseid, mis on mõeldud elektrienergia tootmiseks fotogalvaaniliste päikeseenergiaseadmetega ja mis on varem määratud haldusotsustega ning kinnitatud seadmete käitajate ja riigi äriühingu vahel sõlmitud ad hoc-lepingutega, vähendatakse või nende maksmine lükatakse edasi – niisugune vastuolu puudub tingimusel, et kõne all on maksed, mis on juba ette nähtud, ent ei kuulu veel tasumisele.

( 1 ) ELT C 213, 24.6.2019.